Slovenska kronika, 25.5.2016


Naslov: 35 let Kozjanskega regijskega parka
Napoved za voditelja:

V Sloveniji imamo danes samo eden narodni park, to je Triglavski narodni park, tri regijske in kar 45 krajinskih narodnih parkov. Najstarejši med regijskimi parki in eden med največjimi pri nas pa je Kozjanski park, ki letos obeležuje 35 let uspešnega delovanja. Kozjanski park se lahko pohvali, da ima zelo ohranjeno in pestro kulturno krajino in zelo visoko stopnjo biotske pestrosti. Nahaja se kar v petih občinah in dveh regijah.
H1: Kozjanski park letos obeležuje 35 let delovanja
H2: V njem se lahko pohvalijo z zelo visoko stopnjo biotske pestrosti

H3: 69% parka sodi pod območje Nature 2000

T- S Kozjanskega GORAN ROVAN /

X- Snemalec in montažer Tomi Naglič /

Kozjanski park je bil ustanovljen leta 1981 kot Spominski park Trebče z nalogo ohranjanja zgodovinskega izročila in naravnih vrednot. Leta 1999 je dobil status regijskega parka. Danes obsega kar 206 kvadratnih kilometrov površine.
T- BARBARA PLOŠTAJNER /
X- naravovarstvena svetovalka v Kozjanskem parku /

»Bogate, obsežne naravoslovne raziskave so bile podlaga za vključitev dve tretjine območja parka v območje Nature 2000 v letu 2004, v letu 2010 pa se območje ponaša še z nazivom biosferno območje Kozjansko in Obsotelje v okviru Unescovega programa MAB - Man and Biosphere.«
V parku so ponosni na svojo biotsko raznovrstnost, še posebej pa izstopajo številni ohranjeni travniški sadovnjaki.
T- DUŠAN KLENOVŠEK /
X- biolog v Kozjanskem parku /

»Po drugi strani so pa tu še suhi travniki na naših hribih, ki so še negnojeni, enkrat do dvakrat letno košeni, v bistvu zelo bogati s floro in pa tudi s favno. Flora pa seveda na prvem mestu so tu orhideje, ki jih imamo v Kozjanskem parku preko 40 vrst.«
V Kozjanskem parku izvajajo številne projekte, pripravljajo vrsto prireditev, v sožitju s krajani pa skrbijo tudi za sonaraven razvoj območja. Zato se za svojo prihodnost ne bojijo.  
T- TEO HRVOJE ORŠANIČ /
X- direktor Kozjanskega parka /

»Verjamem, da bomo v bodoče razvili še marsikakšno novo dobro parkovno prakso. Mislim, da je cel razvoj sveta, razvoj civilizacije zelo naklonjen naravovarstvu in skrbi za okolje in seveda v teh gibanjih, v teh prizadevanjih naše družbe se bomo našli tudi mi.«
V parku je zdaj 18 zaposlenih, sedmerica pa je lani opravilo izpit za naravovarstvenega nadzornika. Kot pravijo, njihova naloga ni zgolj kaznovati kršitelje, ampak jih opozarjati in osveščati.
